PTL ‘เจ้าเลิก’ เล่น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 28 ก.พ. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 28 ก.พ. 2554
...ดัชนีตลาดวันที่ 25 ก.พ. ระหว่างวันฟื้นตัวกว่า 10 จุด ได้แรงดันหุ้นพี่ใหญ่ ปตท. (PTT) และแบงก์ใหญ่ช่วยอีกแรง ... ดัชนีปิด 985.91 จุด บวก 8.69 จุด มูลค่าซื้อขาย 26,766 ล้านบาท
...ต่างชาติขายเล็กน้อย 275 ล้านบาท
...หุ้นดาวเด่นระยะสั้นและเล่นไปอีกไกลๆ เป็นของ PTT และ PTTAR + PTTCH กำลังเล่นสตอรีสวยหรู ได้ราคาน้ำมันขาขึ้นช่วยดัน PTT อีกแรง 
...ไทยง้วนฯ (TYM) กระตุกๆ เล่น รับข่าวปี 2553 ออกมาแจ๋ว ร่วม 150 ล้านบาท โตเกือบ 3,000% จากปี 2552 แถมอาจมีปันผลให้ผู้ถือหุ้นอีก 1 สตางค์/หุ้น ... แว่วๆ ไตรมาสแรกนี้กำไรทำได้เกือบครึ่งของปีก่อน หลังราคาเหล็กขยับจาก 20 บาท/กก. เป็น 26 บาท/กก.
...โพลีเพล็กซ์ฯ (PTL) ร่วงไม่เลิก ปลายสัปดาห์ทิ้งหนัก เห็นหุ้นโพลีเพล็กซ์แม่ที่ตลาดอินเดียร่วงกว่า 4% เลยทิ้ง PTL ตาม ทั้งที่ปฏิเสธข่าวแม่ล้มละลายไปแล้ว เหตุผลจริงๆ “เจ้าเลิกทำขึ้น” มากกว่า แต่ที่ยังวนเวียนเล่นกันอยู่ เพราะคนติดมาก ภาพเดิมๆ ที่เคยเห็นขึ้นขาเดียวยังอยู่
...เอเชียกรีนฯ (AGE) วิ่งคึกรับลูกหุ้นวอร์แรนต์ (AGE–W 1) ได้ฤกษ์เข้าซื้อขาย 1 มี.ค.นี้ 
...เอฟโวลูชั่นฯ (E) โรคซึมเศร้าซึมลงๆ น่าเป็นห่วง... ส่งพบจิตแพทย์ด่วน